Video & Gambar Di Sekitar Set Pengambaran Pacific Rim: Uprising
Ramai peminat filem Pacific Rim agak terkejut kerana filem sekuel terbaru ini tidak diarahkan oleh pengarah Guillermo del Toro sebaliknya memberi tanggungjawab itu kepada Steven S. DeKnight. Tapi anda jangan khuatir kerana Steven juga tidak kurang hebatnya kerana dia pernah mengarah beberapa siri televisyen terkenal seperti Daredevil, Smallville, malah hasil kerja Del Toro masih ada dalam filem kedua apabila dia terlibat sebagai penerbit dan menulis jalan cerita filem “Kaiju” ini. Filem yang bertajuk Uprising ini telahpun memulakan pengambaran mereka beberapa minggu yang lalu dan mereka memilih lokasi di Sydney, Australia untuk pengambaran awal filem Pacific Rim: Uprising.  Beberapa krew dan individu di set pengambaran telah memuatnaik gambar-gambar dan beberapa video sekitar set lokasi pengambaran. John Boyega akan membintangi filem ini bersama-sama Scott Eastwood, Cailee Spaeny, and Jing Tian dan dijangka akan memulakan tayangannya pada 23 Februari 2018.